BJP नेत्री सतकार कौर गहरी पर आय से अधिक संपत्ति होने का आरोप, 5 घंटे तक पूछताछ भी चली
पंजाब की पूर्व विधायक और भाजपा नेत्री सतकार कौर गहरी के घर शुक्रवार को विजिलेंस ने रेड मारी। आय से अधिक संपत्ति के आरोप में फिरोजपुर देहाती की पूर्व विधायक सतकार के गांव आलेवाला स्थित आवास पर सोमवार को विजिलेंस की टीम जांच करने पहुंची।
पंजाब की पूर्व विधायक और भाजपा नेत्री सतकार कौर गहरी के घर शुक्रवार को विजिलेंस ने रेड मारी। आय से अधिक संपत्ति के आरोप में फिरोजपुर देहाती की पूर्व विधायक सतकार के गांव आलेवाला स्थित आवास पर सोमवार को विजिलेंस की टीम जांच करने पहुंची।
विजिलेंस ने सोमवार को अपने ऑफिस में नेत्री से 5 घंटे से अधिक पूछताछ भी की थी। हालांकि सोमवार को पूछताछ में क्या विजिलेंस के हाथ लगा, इसका खुलासा अधिकारियों की ओर से नहीं किया गया है, लेकिन सतकार कौर कहना है कि उन्होंने कुछ भी गैर-कानूनी नहीं किया है।
2017 में कांग्रेस विधायक बनीं
सतकार ने कहा कि वह कानून का सम्मान करती हैं। उनके ऊपर जो भी आरोप लगाए गए हैं, वह पूरी तरह से निराधार हैं। उन्हें जब भी जांच के लिए अधिकारियों द्वारा बुलाया जाएगा, वह जांच का हिस्सा बनेंगी। सतकार कौर 2017 में फिरोजपुर देहाती से कांग्रेस विधायक चुनी गई थीं।
2022 में सतकार कौर गहरी की छवि अच्छी नहीं होने की रिपोर्ट कांग्रेस हाईकमान को भेजी गई, जिस कारण पार्टी ने सतकार कौर का टिकट काट दिया। आम आदमी पार्टी छोड़कर कांग्रेस में शामिल हुए आशु बांगड़ को फिरोजपुर देहाती हलके से टिकट देकर चुनाव मैदान में उतारा गया।
बागियों के साथ मिलकर विरोधी प्रचार किया
टिकट कटने की सूचना मिलते ही सतकार कौर का पति लाडी गहरी फूट-फूट कर पत्रकारों के सामने रोया था। इसके बाद आशु को यहां से हराने के लिए विरोधी पार्टियों के साथ मिल कर सतकार कौर गहरी और उनके पति लाडी गहरी कांग्रेस का विरोध करते रहे। इसकी शिकायत कांग्रेस के पंजाब इंचार्ज हरीश चौधरी को मिली।
चौधरी ने सतकार कौर को पार्टी से निष्कासित कर दिया है। इसके बाद गहरी ने भाजपा जॉइन कर ली और इस समय वह अपने पति के साथ भाजपा की सक्रिय नेता हैं।